paragraph_text: Kosto Vojnović (ćir. Косто Војновић; Herceg Novi, 2. ožujka 1832. – Dubrovnik, 20. svibnja 1903.), bio je hrvatski političar i pravnik. Bio je član Narodne stranke do 1880., kada je ušao u disidentsku Neovisnu narodnu stranku. Podržavao je ujedinjenje Dalmacije s Hrvatskom i Slavonijom. Između 1864. i 1874. bio je zastupnik u dalmatinskom Saboru, a od 1878. do 1884. u Hrvatskom saboru. Bio je redovni profesor Pravnog fakulteta i rektor Sveučilišta u Zagrebu, kao i rednovni član Jugoslavenske akademije znanosti i umjetnosti.